 חוטא: היינו באם שרוצה להתענות דרך פרישות אבל אם ידוע לו שחטא חייב להתענות אפילו ת''ח חייב להתענות ב''ח בשם ר''ת. ומיהו בהלכות י''כ כתב דת''ח שתורתו אומנתו א''צ לסגף עצמו כ''כ על העונות וילמוד יותר ממה שהי' רגיל. וכתבו ספרי המוסר דבאמצע אכילתו בעוד שהוא מתאוה לאכול ימשוך ידו ממנה וזה נחשב לו לסיגוף גדול. ודע שכל המעשים שאדם עושה ותורה שלומד בעודו רשע בעו''ה מוסיף כח בקליפות עד שחוזר בתשובה מוציא מהקליפה. מי שנופלין לו תפילין יתענה באותו יום ואם בשבת למחר. וברצועה א''צ. ואם נפלו התפילין עם הכיס יתן פרוטה לצדקה כנה''ג. כתב ס''ח סרכ''ג בתענית לא יאכל בהשכמה שורש שקורין לאקרי''ץ וכן בערב יה''כ ובת''ב דכשבולע הרוק בולע המתיקות. ובסס''ו לבנה לוקה צריך להתענות: